Диана Енчева
Последното писмо

chitanka.info

Последното писмо — неразпечатано

не искам с мисъл даже да докосвам.

Досещам се — от думите ще плача

и като хала ще нахлуят в мен въпроси

кога и как със леките си стъпки

от нас си тръгна блудната любов,

тъй, както във сърцата ни се вмъкна

и пламна огнен в жилите, живот.

Аз зная думите сега изписани

от натежала с безразличие ръка.

Ще ме убие в тях разголената истина,

ще ме удави като придошла река.

Така е по-добре! В затворен плик

една надежда сгушена, мечтана,

една любов със своя нежен лик

…запечатана да си остане.

Така писмото ти ще ми напомня

за всички мигове, за нас прекрасни

и сякаш то ще е едно от многото

мънисто във огърлицата — щастие.

За мен последната ти вест е смърт

и да погледна във очите и не мога.

Раздяла ме връхлита всеки път

с едно написано последно „Сбогом!“

Душата ми те моли за пощада.

Спести ми моля болката, плача!

Безкрайно дълго във живота страдах.

Поредно „Сбогом“ как да понеса?!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.